ΓΡΑΠΤΗ ΕΡΩΤΗΣΗ P-2097/00

υποβολή: Franois Zimeray (PSE) προς την Επιτροπή

(16 Ιουνίου 2000)

Θέμα: Σχέσεις ΕΕ-Ιράν

Στις 16 Σεπτεμβρίου 1999, το Ευρωπαϊκό Κοινοβούλιο ενέκρινε ομόφωνα ψήφισμα σχετικά με την κατάσταση των φυλακισμένων που έχουν κατηγορηθεί για κατασκοπία στο Ιράν (ψήφισμα R5-0029/1999). Στην πέμπτη παράγραφο του εν λόγω ψηφίσματος τονίζεται ότι το Ευρωπαϊκό Κοινοβούλιο επιμένει ότι ο διάλογος μεταξύ της Ευρωπαϊκής Ένωσης και της Ισλαμικής Δημοκρατίας του Ιράν πρέπει να εξαρτάται από το σεβασμό των θεμελιωδών ανθρωπίνων δικαιωμάτων.

Εννέα μήνες μετά την έγκριση του ψηφίσματος, δέκα τρία μέλη της εβραϊκής κοινότητας του Ιράν παραμένουν φυλακισμένα χωρίς να γίνονται σεβαστά τα δικαιώματά τους γιαπεράσπιση καιφίστανται μια παρωδία δίκης.

Παρακαλώ να ενημερωθώ λεπτομερώς για την εξέλιξη των συζητήσεων, των πράξεων πολιτικής και/ή οικονομικής συνεργασίας και, γενικότερα, των τυχόν σχέσεων πουφίστανται σήμερα ήπήρξαν μεταξύ ΕΕ και Ιράν από τον Σεπτέμβριο του 1999 και μετά.

Απάντηση του κ. Patten εξ ονόματος της Επιτροπής

(17 Ιουλίου 2000)

Η Επιτροπή συμμερίζεται πλήρως την ανησυχία που εκφράζεται στο σχέδιο ψηφίσματος B5-0079/1999 του Κοινοβουλίου σχετικά με τον σεβασμό των ανθρωπίνων δικαιωμάτων στο Ιράν. Στον ευρύ διάλογο μεταξύ της Ένωσης και του Ιράν, εθίγησαν σταθερά από την Ένωση θέματα που αφορούν τα ανθρώπινα δικαιώματα.

Σχετικά με τη συγκεκριμένη κατάσταση των 13 Ιρανών εβραίων και των 8 μουσουλμάνων που κρατούνται με την κατηγορία της κατασκοπείας, έχουν γίνει πολλά διαβήματα από την Ένωση και από μεμονωμένα κράτη μέλη, κατά τη διάρκεια του περασμένου έτους. Η Ένωση τόνισε τη σημασία που έχει η διεξαγωγή ελεύθερης και σωστής δίκης και εξέφρασε την απογοήτευσή της για το ότι η δίκη δεν ήταν ανοικτή σε παρατηρητές. Μετά τη δικαστική απόφαση της 1ης Ιουλίου 2000, η Ένωση εξέφρασε την ανησυχία της και την επιθυμία της να ελαφρυνθούν οι ποινές από το Εφετείο.

Ο εκτενής διάλογος μεταξύ της Τρόικας της Ένωσης και του Ιράν, που άρχισε το 1998, συνεχίζεται με συναντήσεις σε επίπεδο αναπληρωτώνπουργών καιφυπουργών ανά έξι μήνες. Το Δεκέμβριο του 1999 έγινε συνάντηση στο Ελσίνκι ενώ η τελευταία συνάντηση έγινε στην Τεχεράνη, τον Ιούνιο του 2000. Εθίγησαν όλα τα σημαντικά θέματα, μεταξύ των οποίων τα ανθρώπινα δικαιώματα καθώς επίσης και η συγκεκριμένη δίκη.

Η Επιτροπή, για ορισμένα χρόνια, έχει χρηματοδοτήσει βοήθεια στο Ιράν, στον τομέα της παροχής βοήθειας στους πρόσφυγες μέσω της Ύπατης Αρμοστείας των Ηνωμένων Εθνών για τους πρόσφυγες (UNHCR) και μέσω μη κυβερνητικών οργανισμών. Στις αρχές αυτού του έτους άρχισε η εφαρμογή ενός προγράμματος περίθαλψης και από τους Γιατρούς χωρίς σύνορα (USF) Γαλλία. Μαζί με ένα πρόγραμμα ανθρωπιστικού χαρακτήρα (νοσοκομεία) που άρχισε εδώ και μερικά χρόνια μετά από σεισμό, τα προγράμματα αυτά αποτελούν τις μόνες δραστηριότητες συνεργασίας που εφαρμόζονται τώρα στο Ιράν.

Ενώ η πολιτική κατάσταση στο Ιράν παραμένει ανησυχητική, οι θετικές εξελίξεις όσον αφορά τις πρόσφατες βουλευτικές εκλογές και την ολοένα και μεγαλύτερη ευαισθησία του Ιράν έναντι των διεθνών πιέσεων, ανοίγουν νέες δυνατότητες για την ανάπτυξη ενός εποικοδομητικού διαλόγου με την κυβέρνηση του Ιράν σχετικά με θέματα ανθρωπίνων δικαιωμάτων. Η Επιτροπή θα συνεχίσει να παρακολουθεί εκ του σύνεγγυς την κατάσταση ώστε να μπορέσει σε κάθε ευκαιρία ναποστηρίξει τη θετική αυτή αλλαγή.